钦定古今图书集成/理学汇编/学行典/第081卷 > 礼记 > 《玉藻》
## 钦定古今图书集成/理学汇编/学行典/第081卷 > 礼记 > 《玉藻》

趋以《采齐》，行以《肆夏》，周还中规，折还中矩，进则揖之，
退则扬之，然后玉锵鸣也。故君子在车则闻鸾和之
声，行则鸣佩玉，是以非辟之心无自入也。

〈陈注〉路寝门外至应门谓之趋，于此趋时，则歌《采齐》之诗以为节。路寝门内至堂谓之行，于行之时，则歌《肆夏》之诗以为节。中规，圆也，中矩，方也。进而前则其身略俯如揖然，退而后则其身微仰，故曰：“扬之。”进退俯仰，皆得其节，故佩玉之鸣，锵然可听也。鸾，和铃也，常所乘之车，鸾在衡，和在轼，若田猎之车，则和在轼，鸾在“马镳”也。

“君在不佩玉。左结佩，右设佩。”“居则设佩，朝则结佩。”

〈陈注〉“君在”，谓世子在君所也。不佩玉，非去之也，但结蹙其左佩之绶，不使玉之有声。玉以比德，示不敢表其有如玉之德耳。“右设佩”者，佩谓事佩觿燧之属，设之于右，示有服役以奉事于上也。“居则设佩”，谓退而燕居则佩玉如常也。“朝则结佩”，申言上意。此皆谓世子也。

凡带必有佩玉，唯丧否。佩玉有冲牙，君子无故玉不
去身，君子于玉比德焉。

〈陈注〉凡佩玉，必上系于衡，下垂三道，穿以蠙珠。下端前后悬以璜，中央下端悬以冲牙。动则冲牙前后触璜而为声。所触之玉，其形似牙，故曰“冲牙。”

天子佩白玉而元组绶。

〈陈注〉绶，所以贯佩之珠玉而相承受者。《元组》绶谓以

元色之组为绶也

公侯佩《山元》玉而朱组绶，大夫佩水苍玉而纯组绶，
世子佩瑜玉而綦组绶，士佩瓀玟而缊组绶。

〈陈注〉瑜，美玉也。綦，杂文也。《瓀玟》，石之次玉者。缊，赤黄色。

《孔子》佩象环，五寸而綦组绶。

〈陈注〉《象环》，象牙之环也，其广五寸。孔子谦不佩玉，故燕居佩之，非谓礼服之正佩也。

又

“君与尸行接武”，“大夫继武”，“士中武”，“徐趋”皆用是。

〈陈注〉君，谓天子诸侯也。接武，谓二足相蹑，每蹈于半，不得各自成迹也。若大夫与其尸行，则两足迹相接续渐卑，故与尸行步稍广而速。中，犹闲也。士与其尸行，每徙足闲容一足地，乃蹑之。士极卑，故与尸行步极广也。“徐趋皆用是”谓君、大夫士或徐或趋，皆用此与尸行步之节也。

疾趋则欲发，而手足毋移。

〈陈注〉此言若以他事行礼而当疾趋者，其屦头固欲发起，不以《接武》《继武》为拘，然而手容必恭，足容必重，不可或低或斜，而变其常度。

圈豚，“行不举足，齐如流”，席上亦然。

〈陈注〉旧说圈，转也。豚之言循，读为上声，谓徐趋之法，当曳转其足，循地而行，故云不举足也。方氏谓“此言回旋而行，羔性聚，豚性散，圈之则聚而回旋于其中矣”，故取况如此。未知是否。“齐，《裳下缉》也。”足既不举，身又俯折，则裳下委于地，而曳足则齐如水之流，席上亦然。言未坐之时，行于席上亦如此也。

端行颐霤如矢，弁行，“剡剡起屦。”

〈陈注〉端，直也。直身而行，身亦小折，故头直临前，而颐如屋霤之垂，其步之进，则如矢之直也。弁，急也。剡剡，身起之貌。急行则欲速，而身屦恒起也。一说端谓元端、素端，弁谓爵弁、皮弁，行容各欲称其服也。

执龟玉，举前曳踵，蹜蹜如也。

〈陈注〉踵，足后跟也。举足之时而曳其后跟，则行不离地，如有所循也。蹜蹜，促狭之貌。龟玉皆重器，故敬谨如此。

凡行容惕惕。

〈陈注〉《惕惕》，直而且疾也。谓行于道路则然。盖回枉则失容，舒缓则近惰也。

《庙中》齐齐朝廷济济翔翔。

〈陈注〉齐齐，收持严正之貌。济济，威仪详整也。翔翔，张拱安舒也。

“君子之容舒迟”，见所尊者《齐遫》。

〈陈注〉“舒迟”，闲雅之貌。《齐遫》，谨而不放之谓。

“足容重，手容恭。”

〈陈注〉“重不轻举”，移也。恭，无慢，弛也。

目容端，口容止。

〈陈注〉“无睇视”，不妄动。

声容静，头容直。

〈陈注〉“无或哕咳”，欲其静也。“无或倾顾”，欲其直也。

《气容肃》。

〈陈注〉“似不息”者。

《立容德》，

〈陈注〉“中立不倚”，俨然有德之气象。

色容庄，坐如尸。

〈陈注〉庄，矜持之貌也。

燕居告温温。

〈陈注〉燕居之时，与告语于人之际，则皆欲其温和。

“丧容累累，色容颠颠，视容瞿瞿梅梅，言容茧茧。”

〈陈注〉此皆居丧之容。累累，羸惫失意之状。颠颠，忧思不舒之貌。瞿瞿，惊遽之貌。梅梅，犹昧昧，瞻视不审，故瞿瞿梅梅然也。茧茧，犹绵绵，声气低微之貌。

“戎容暨暨”，言容詻詻，色容厉肃，视容清明。

〈陈注〉此皆军旅之容。“暨暨”，果毅之貌。“詻詻”，教令严饬之貌。颜色欲其严厉而庄肃，视瞻欲其莹彻而明审。

《立容辨》。〈贬〉卑毋谄。〈谄〉

〈陈注〉《立之容》，贬卑者，不为矜高之态也。虽贵贬损卑降，而必贵于正。若倾侧其容，柔媚其色，则流于谄矣。故戒以“毋谄”焉。

头颈必中。

〈陈注〉头容欲直。

《山立》。

〈陈注〉“如山之嶷然”，不摇动也。

《时行》。

〈陈注〉当行则行，

盛气颠实扬休。

〈陈注〉颠，填，实满也。休，与煦同，气体之充也。言人当养气，使充盛填实于内，故息之出也，若阳气之煦物，其来无穷也。

齐齐皇皇。车马之美，匪匪翼翼。鸾和之美，肃肃雍雍。”

〈陈注〉“穆穆”者，敬以和。“皇皇”者，正而美。“济济”者，出入之齐。翔翔者，翕张之善。“齐齐”，致齐而能定也。“皇皇”，有求而不得也。“匪匪言行而有文。翼翼言载而有辅。肃肃，唱者之敬。雍雍”应者之和。此即《保氏》所教六仪。

又

《执玉》、执龟䇲不趋，堂上不趋，城上不趋。武车不式，介
者不拜。

又

执虚如执盈，入虚如有人。

又

宾客主恭，祭祀主敬，丧事主哀，会同主诩。军旅思险，
隐情以虞。

〈陈注〉“恭以容言，敬以心言。”诩者，辞气明盛之貌。军行舍止经由之处，必思为险阻之防，又当隐密己情，以虞度彼之情计也。